У Смалявіцкім ГДК удзельнікаў віталі самадзейныя калектывы, была разгорнута выстаўка вышыванак. Усе ветэранскія калектывы і салісты атрымалі дыпломы за ўдзел, каштоўныя падарункі. Былі і спецыяльныя прызы Мінскай гарадской арганізацыі Беларускага прафсаюза работнікаў культуры і Мінскага абласнога аб’яднання прафсаюзаў для клубных аб’яднанняў. Галоўнай жа ўзнагародай сталася “пуцёўка” на Рэспубліканскі фестываль у Мінск. Яе атрымаў надзвычай зладжаны Народны хор ветэранаў працы Слуцкага ГДК пад кіраўніцтвам Аляксандра Шыяна.